--------------------------------------------------------------
STEROIDS (v2.2) README.TXT
Copyright (c) 2000-2001 Dreamscape, all rights reserved.
21.01.2001
--------------------------------------------------------------

NOTE! English version of this text is found in file README_ENG.TXT!

!!!TÄRKEÄÄ!!!
--------------------------------------------------------------
DREAMSCAPE EI VASTAA MISTÄÄN PELIN MAHDOLLISESTI
AIHEUTTAMISTA VAHINGOISTA EIKÄ MISSÄÄN TAPAUKSESSA OLE KORVAUS-
VELVOLLINEN ! PELAAT PELIÄ TÄYSIN OMALLA VASTUULLASI.
PELI ON KUITENKIN TODETTU TOIMIVAKSI JA MITÄÄN VAKAVAA EI OLE
TAPAHTUNUT.

JOS HALUAT PELATA PELIÄ, SINUN TÄYTYY HYVÄKSYÄ SEURAAVAT
EHDOT TÄYSIN:

- käytät peliä omalla vastuullasi
- et muuttele mitään pelin tiedostoja
- et pyydä pelistä maksua (poikkeukset ks. LISÄTIETOJA)

--------------------------------------------------------------

	Sisällys:

0... UUSI VERSIO
1... LISÄTIETOJA
2... LAITTEISTOVAATIMUKSET
3... RESOLUUTION JA VÄRIMÄÄRÄN VALINTA
4... PELIN IDEA
5... KUINKA KÄYTÄN VALIKOITA
6... KUINKA TÄTÄ PERHANAA SITTEN PELATAAN
7... VINKKEJÄ
8... PELIN BONUKSET
9... HIEMAN PELIN TAUSTAA
10.. DREAMSCAPE
11.. TEKIJÄT


UUSI VERSIO						[0]
--------------------------------------------------------------
v2.2:
 Korjaa yhden VALTAVAN bugin ja lisää yhden loppukuvan.

v2.1:
 Bugikorjauksia on tehty muutamia, musiikkeja on muuteltu
hieman ja Race-moodiin on lisätty säädettäviä ominaisuuksia.
Nyt voit säätää ajan lisäksi aseideiden tehon ja elämien
määrän. Lisäsimme myös renderöityjä kuvia loppuun.
--------------------------------------------------------------

LISÄTIETOJA						[1]
--------------------------------------------------------------
Peli on 100%:nen freeware, joten sinun ei tarvitse maksaa
pelin pelaamisesta mitään kenellekään. Saat levittää peliä
vapaasti, ja se on myös suotavaa :) Saat pistää pelin
kotisivuillesi imuroitavaksi, saat lähettää sen haluamiisi
bbs:iin, saat sisällyttää pelin ilmaisille kokoelmarompuille
joissa on myös muita pelejä. Saat sisällyttää pelin myös
maksullisille kokoelmarompuille jos rompun hinta on korkeintaan
rompun teosta koituneet kustannukset.
--------------------------------------------------------------

LAITTEISTOVAATIMUKSET					[2]
--------------------------------------------------------------
Steroids on aikamoinen tehosyöppö, se vaatii jonkun verran
rautaa jaksaakseen pyöriä tarkoitetulla 30:n fps:n nopeudella.
166MHz - koneella peli kuitenkin tökkii mahtavasti joten
tälläkertaa asetamme minimiksi hieman enemmän...
Joku PentiumII 333MHz, 24 megaa muistia voisi jopa riittää :)
Suosittelemme kuitenkin vähintää P350MHz ja 32 megaa +
nopea näytönohjain. Näytönohjaimen nopeus näyttäisi vaikuttavan
konetehoa ja muistin määrää enemmän.
Pelin toimii ainakin Win95 ja 98 järjestelmissä, on toiminut
myös NT:ssä ja Me:ssä. Toimivuus myös 2K:ssa on varmistunut.
DirectX vaaditaan, luultavasti v5 tai uudempi. (mieluiten v7)
Peli tukee 15-, 16-, 24- ja 32-bittisiä tiloja.
Peli tukee resoluutioita 320x240, 400x300, 640x480, 800x600,
1024x768, 1280x1024 ja 1600x1200. Kun käynnistät pelin
ensimmäistä kertaa, saat valita haluamasi värimäärän ja reson.
(katso lisätietoja seuraavasta kappaleesta)

Jos äänet/musiikit eivät jostain syystä toimi,
editoi tiedostoa "sound.cfg" vaikkapa Notepadilla.

Peliä on testattu seuraavilla koneilla:
(tosin musiikit eivät toimineet viimeisellä kokoonpanolla,
johtuu kait NT:stä, tosin sitä emme koskaan saa tietää...)

Prossu,		muisti,	näyttis		ja käyttis:

K6-2 400MHz,	96mt,	RIVA TNT,	Win98
Pentium 166MHz, 96mt,	ATI RAGE,	Win95
Celeron 945MHz, 64mt,	RIVA TNT2,	Me ja Win2000
Pentium 233MHz,128mt,	Matrox G100,	NT
--------------------------------------------------------------

RESOLUUTION JA VÄRIMÄÄRÄN VALINTA			[3]
--------------------------------------------------------------
Kun käynnistät Steroidsin ensimmäistä kertaa, saat eteesi
valikon josta voit valita resoluution ja värimäärän.
Voit liikkua nuolinapeilla ja valita ENTERillä.

Ylimmästä Resolution-kohdasta voit sivunuolilla valita
haluamasi reson. Pienimmillä resoluutioilla peli pyörii
nopeasti mutta sitä on erittäin vaikea, ellei jopa mahdoton
pelata. Peli on tarkoitettu pelattavaksi resolla 640x480, tai isommalla.

Värimäärän valinta onnistuu Color Depth-kohdasta, taas
sivunuolilla. Kannattaa aluksi kokeilla 16-bittistä
moodia. Se on nopea ja toimii useimmilla. 15- ja 24-bittistä
voit kokeilla silloin jos 16- tai 32-bittiset eivät toimi.
Ylipäätänsä Truecolor tiloissa (24- ja 32bit) grafiikka
ei ole sanottavasti hienompaa, sillä se on tallennettu 16-bittisenä.
Joten käytä Hicolor-tiloja (15- ja 16bit) jos suinkin
mahdollista sillä ne ovat nopeampia.

Sitten on aika testata asetuksia. Valitse Test selected mode-
valinta ja paina Enteriä. Kun painat vielä uudestaan, moodia
testataan, jos painat ESCiä, palaat valikkoon. Kun olet painanut
ENTERiä, pitäisi ilmestyä sininen ruutu jossa on valkoista
tekstiä. Ja sen pitäisi olla kokoruudulla, ei ikkunassa.
Jos testikuva kuitenkin on ikkunassa, kokeile eri värimäärää.
Siis aina jos jokin reso ei toimi, testaa kaikki värimäärät
läpi. Huomaa myös että valikon on tarkoituskin olla ikkunassa.

Jos joskus haluat kokeilla eri resoluutiota, avaa tiedosto
"video.cfg" vaikkapa Notepadiin ja katso sieltä ohjeet
kuinka toimia.
--------------------------------------------------------------

PELIN IDEA						[4]
--------------------------------------------------------------
Steroids on Asteroids-klooni joten idea on pitkälti sama:
lennät aluksella ja pilkot asteroideja atomeiksi! Samalla
keräilet bonuksia joiden myötä tulivoimasi paranee, ja saat
lisäelämiä sun muita apuja. (katso kappale 8)
--------------------------------------------------------------

KUINKA KÄYTÄN VALIKOITA					[5]
--------------------------------------------------------------
Kun käynnistät pelin, saat hetken päästä eteesi valikon, jossa
on seuraavat toiminnot:

- "Single player"
- "Two players"
- "Hall of Fame"
- "Info"
- "Credits"
- "Exit game"

* Valikoissa liikutaan nuolinäppäimillä ja valitaan ENTERillä. *

* "Single player", yksinpeli:
Kun valitset tämän, saat eteesi valikon josta voit
valita pelityypin: Normaalin tai Randomoidsin.
Normaali tarkoittaa tietysti peruspeliä joka etenee kentittäin
eräänlaisessa "tarina-moodissa" jossa taustakuvat liittyvät
kyseiseen kenttään. Randomoids puolestaan arpoo joka
kenttään asteroidit sekä taustan. Randomoids peliä ei voi
pelata läpi, sillä siihen tulee aina uusia ja uusia kenttiä.
Randomoidsissa ei ole ennätyslistaa.
Aluksi on suositeltavampaa aloittaa normaali peli, että oppii
ylipäätänsä pelaamaan.

* "Two players", kaksinpeli:
Tässäkin tulee aluksi pelityypin valinta, jonka jälkeen
tulee uusi valikko. Siitä valitset pelimoodin, joko yhteistyön
(Co-operative) tai kilpailun (Race). Yhteistyö-moodissa pelaajat
keräävät yhteisiä pisteitä, eli lopussa pelaajien pisteet
lasketaan yhteen. Kannattaa myös huomioida se, että yhteistyötä
pelatessa toisen pelaajan kuollessa myös toinen pelaaja kuolee.
Kilpailussa taas voittaja on se pelaaja, joka säilyy hengissä
pisimpään. Ennen Racen aloittamista valitaan muutamia
pelin ominaisuuksia. Kannattaa ilman muuta kokeilla molempia!

* "Hall of Fame", ennätyslistat:
Täältä voit katsoa Steroidsin ennätyslistaa. Listoja on kaksi,
yksinpeli- ja yhteistyölistat. Voit katsella listat
painelemalla sivunuolia. Jos muuten haluat tyhjentää
listat, poistat vain *.top päätteiset tiedostot.

* "Info", pelin bonukset:
Täältä näet mitä mistäkin bonuksesta saa, kannattaa vilkaista
ennen pelin aloittamista ! :)

* "Credits", pelin tekijät:
Näyttää sinulle pelin tekijät....

* "Exit game", lopettaa pelin:
Heittää sinut Windowsiin.......
--------------------------------------------------------------

KUINKA TÄTÄ PERHANAA SITTEN PELATAAN			[6]
--------------------------------------------------------------
Pelaaja 1 pelaa näppäimistöllä, pelaaja 2 taasen hiirellä.
Näppäimistöllä pelaaminen on helppoa, mutta hidasta.
Sivunuolinapeilla alus kääntyy, ylänuolella kaasuttaa ja
oikeasta CTRL:stä ampuu. Helppoa!
Hiirellä pelatessa ohjaus voi aluksi tuntua hankalalta, mutta
se on loppujen lopuksi tehokkaampi vaihtoehto, voit esim.
tehdä tyylikkäitä 180-asteen käännöksiä :) Liikuttamalla
hiirtä sivusuunnassa alus kääntyy. Mitä nopeammin liikautat,
sitä enemmän alus kääntyy. Vasemmasta hiirennapista
kaasutat. Kaasua kannattaa käyttää varovaisesti ja ottaa
vain pieniä pyrähdyksiä eikä kaahailla koko ajan talla pohjassa ;)
Oikeasta napista ammutaan (kannattaa pitää pohjassa).
Ota aluksi muutama harjoituspeli, niin opit tekniikan.

Sitten vielä pelin yleisestä käyttöliittymästä.
Ruudun yläreunoissa näet pelaajien pisteet. Niiden alapuolella
on palkki ja aluksen kuvia. Palkki kuvaa jäljellä olevaa
energiaa ja alukset ovat elämiä. Kun otat bonuksen, näet
energiapalkin alapuolella minkä bonuksen sait. Jos sinulla
on "doubledamage"-bonus käytössä, näet vieressä vihreän
2x-pallon. Kun pallo häipyy näkyvistä, doubledamage ei
ole enää voimassa. Kun taas sinulla on suojus, näet sinisen
pallon aluksesi ympärillä. Suojus on voimassa niin kauan kuin
pallo näkyy ruudulla.

ESC-näppäimestä voit lopettaa pelin, P-näppäimestä peli
menee pause-tilaan josta pääset pois painamalla P:tä
uudelleen. F12 talleentaa ruutukaappauksen tiedostoon "shot.bmp".
Koodit tulevat käyttöön F5-F8:sta. Näet sitten...
--------------------------------------------------------------

VINKKEJÄ						[7]
--------------------------------------------------------------
Tässä hieman vinkkejä jottaa pelaaminen sujuisi paremmin.

- Älä koskaan kaahaile kaasu pohjassa (paitsi joka kerta)

- Alussa ei kannata mennä asteroidin radalle ja jäädä
   siihen ampumaan sillä asteroidi kerkeää yleensä
   törmätä sinuun ennen kuin saat sen tuhottua

- Vältä punaisia bonuksia (eli kerää ne hetimmiten)

- Pysyttele ruudun keskelle, ettet jää reunan takaa
   tulevan asteroidi-/vihollisvyöryn alle

- Tuhoa asteroidit harkiten: pienimmistä suurimpiin

- Muista että, kun sinulla on suojus, vihollisetkaan eivät
   voi vahingoittaa sinua

--------------------------------------------------------------

PELIN BONUKSET						[8]
--------------------------------------------------------------
Bonuksien kuvat näet valikon "Info"-toiminnolla.

"Weapon upgrade": Parantaa aseesi tehoa. Steroidsissa
on yhteensä 18 teholuokkaa.
"Weapon downgrade": Heikentää aseesi tehoa.
"Double damage": Tuplaa aseidesi tekemän vahingon.
"Small Energy bonus": Antaa sinulle yhden yksikön energiaa.
"BIG Energy bonus": Antaa kolme yksikköä energiaa.
"Random bonus": Saat minkä tahansa näistä bonuksista.
"Extra life": Saat yhden elämän, max. 5.
"Shield": Saat suojuksen.
--------------------------------------------------------------

HIEMAN PELIN TAUSTAA					[9]
--------------------------------------------------------------
Koko idea Steroidsista lähti liikkeelle kun kokeilin tehdä
asteroideja 3D Studio Maxilla (ja rumiahan niistä tuli :).
Tein niitä 7 erilaista, kaikista neljä eri kokoa.
Siinä vaiheessa päätin tehdä pelin. Myöhemmin päätin lisätä
asteroidien määrän 9:sään joten renderöin kaksi lisää.
Sitten rupesin koodaamaan. Teemu liittyi mukaan suunnittelemaan
peliä ja minä senkun koodasin. Pelistä piti tulla alunperin
viikonloppupeli, parissa päivässä tehty, mutta noohh....
projekti venyi kuitenkin n. neljään viikkoon.
Ja tässä sitä nyt ollaan, kirjoittamassa epätoivoisesti readme:tä...
Peli on koodattu Microsoftin Visual C++:lla käyttäen C-kieltä
ja Allegroa. Grafiikka on luotu ja renderöity kokonaan
3D Studio Maxilla, lukuunottamatta muutama 2d-kuvaa jotka on
tehty Paint Shop Pro:lla ja Adobe Photoshopilla. Laskin
juuri että pelissä on tasan 7107 riviä C-koodia.
Meillä on myös toinenkin projekti, Outburst, about valmis,
mutta sitä ei julkaista, koska siinä on käytetty liian wanhaa
tekniikkaa... (ja sehän on ulostetta)

--------------------------------------------------------------

DREAMSCAPE						[10]
--------------------------------------------------------------
Dreamscape on tälläinen pienimuotoinen gruuppi joka koodaa
freeware pelejä. Meillä ei tällä hetkellä ole kuin
kolme jäsentä, yksi kooderi, graafikko ja
suunnittelija/muusikkoo. Emme tällä hetkellä ota
uusia jäseniä mutta jos olet ERITTÄIN taitava graafikko,
ota yhteyttä.

Kotisivumme löydät osoitteesta
	www.dreamscap.cjb.net

Uudet versiot saa imuroitua kotisivuilta.
--------------------------------------------------------------

TEKIJÄT							[11]
--------------------------------------------------------------

Ohjelmointi....................Mika Halttunen

Suunnittelu....................Teemu Ruokolainen
				Mika Halttunen

Grafiikka......................Mika Halttunen

Musiikit.......................Teemu Ruokolainen

Dokumentointi..................Mika Halttunen

Greetings:

	Dreamscape - jäsenet
	Mikrobitti - toimitus
	Pelit - toimitus

Minulle voit lähettää mailia osoitteeseen lsoft@mbnet.fi.
Jos muuten löydät bugeja, raportoi niistä hetimmiten ja muutenkin
grafiikasta, koodista ja kaikesta saa lähettää palautetta.
--------------------------------------------------------------

